《读史 其十二》
清代·殷岳

革心舞干羽，革面血标杵。汉武勤远略，八荒无宁处。

郊祀歌天马，祖祢诧宫吕。夺我燕支山，庸有利乎女。

夜郎贾蒟酱，间使出深阻。靡敝忧鬼神，四庙无余祜。

轮台下尺书，不者亡秦绪。终汉无外扰，尚论所节取。

无德易以亡，圣言久沦胥。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。